# בני המאיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מקדשים מתקופת בני המאיה במקסיקו
מקדש באל סלבדור מתקופת בני המאיה

בני המאיה היו קבוצות אינדיאניות הקרובות זו לזו בלשונן ובתרבותן, שישבו במשך אלפי שנים באזורים נרחבים באמריקה התיכונה. הם התפרשו על פני שטח של כ־300,000 קילומטרים רבועים ויצרו את אחת התרבויות המפותחות והמרשימות ביותר באמריקה בתקופה שלפני בוא האדם הלבן. תקופה זו נקראת התקופה הטרום קולומביאנית. המבנה הפוליטי של המאיה הורכב בעיקר מערי מדינה.

תרבות המאיה פרחה מן המאה ה־3 לספירה ועד למאה ה־16 והגיעה לשיאה במאה ה־8 וה־9 לספירה. העדויות העיקריות מהן שואבים את הידיעות על תרבות המאיה הן שרידים שנחשפו בחפירות ארכיאולוגיות:

- מקדשים
- קברים
- פסלים ותבליטים
- ציורי קיר, כדים ותכשיטים

כתב תמונות ההירוגליפים של בני המאיה טרם פוענח בשלמותו.

הכלכלה התבססה על החקלאות, בעיקר גידול תירס.

## [עריכה] מעמדות ופולחן דתי

החברה בתרבות המאיה נחלקה לשלושה מעמדות:

1. אצילים - כהנים, מפקדי צבא, סוחרים ובעלי מטעי הקקאו.
2. פשוטי העם - בעלי המלאכה, שהיוו את רובו של העם, העלו מס לאצילים ועבדו בעבודות כפיה שונות - בעיקר בניית מקדשים ועיבוד אדמות האצילים.
3. עבדים - מעמד חסר זכויות שממנו העלו קרבנות אדם לאלים והיה מותר לעשות בהם ככל העולה על רוח הבעלים.

הדת שלטה בכל תחומי החיים, וכדי לזכות בהגנת האלים ולפייסם הוקרבו להם קורבנות, בהם קורבנות אדם.

הכהנים היו בעלי המשרות החשובות ביותר ושלטו באמצעות הגדת עתידות וכישוף. ערי המאיה היו לא רק מרכזי ממשל ושלטון אלא גם מרכזי פולחן. מקדשיהן נבנו בצורת פירמידות בדרך כלל מדורגות.

## [עריכה] קץ המאיה

תרבות המאיה הגיעה לקיצה במפתיע: הממצאים הארכיאולוגיים שנחשפו בחפירות במקסיקו, בגואטמלה ובצפון בליז מעידים על נטישת ערי המאיה ועל הרס מכוון של פסלים ומצבות. החוקרים מסיקים מכך שהתסיסה החברתית שהתחוללה בקרב המוני העם המנוצלים הביאה לירידת כוחם של האצילים ולהתתפוררות הערים.

עם הכיבוש הספרדי בשנים 1530 – 1546 המירו רוב בני המאיה את דתם, והפכו לנוצרים.

בני המאיה הצטיינו במדעים, במיוחד במתמטיקה ובאסטרונומיה. הם פיתחו שיטת חישוב מחוכמת ואף היו בידם מכשירים משוכללים אשר צפו מראש ובמדויק את תנועות השמש והירח. לוח השנה שלהם היה מורכב מ־19 חודשים, מהם 18 בני 20 יום ואחד בן חמישה ימים.

## [עריכה] ראו גם

- ספרות מאיה
- אצטקים
- אולמקים
- אינקה
- מוזיאון פופול ואישל
- טיקאל

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: בני המאיה

- מנחם מגד, שבטי המאיה, באתר מט"ח

מקור: http://he.wikipedia.org../../../%D7%91/%D7%A0/%D7%99/%D7%91%D7%A0%D7%99_%D7%94%D7%9E%D7%90%D7%99%D7%94.html

קטגוריות: אינדיאנים | מקסיקו: היסטוריה | אמריקה: היסטוריה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Dansk
- Deutsch
- Español
- Suomi
- Français
- Galego
- Italiano
- 日本語
- 한국어
- Lietuvių
- Bahasa Melayu
- Nederlands
- Polski
- Português
- Русский
- Slovenčina
- Slovenščina
- Türkçe
- 中文